title: Regulamentul de punere în aplicare (UE) nr. 1037/2012 al Comisiei din 7 noiembrie 2012 de autorizare a substanței active izopirazam, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei  Text cu relevanță pentru SEE

text:
               8.11.2012

               RO

               Jurnalul Oficial al Uniunii Europene

               L 308/15

         REGULAMENTUL DE PUNERE ÎN APLICARE (UE) NR. 1037/2012 AL COMISIEI
   din 7 noiembrie 2012
   de autorizare a substanței active izopirazam, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (a) din Regulamentul (CE) nr. 1107/2009, Directiva 91/414/CEE a Consiliului (2) trebuie să se aplice substanțelor active pentru care s-a adoptat o hotărâre în conformitate cu articolul 6 alineatul (3) din directiva respectivă înainte de 14 iunie 2011, în ceea ce privește procedura și condițiile de autorizare. Pentru izopirazam, condițiile prevăzute la articolul 80 alineatul (1) litera (a) din Regulamentul (CE) nr. 1107/2009 sunt îndeplinite prin Decizia 2010/132/UE a Comisiei (3).

               (2)

               În conformitate cu articolul 6 alineatul (2) din Directiva 91/414/CEE, Regatul Unit a primit, la 25 noiembrie 2008, o cerere din partea Syngenta Crop Protection AG de includere a substanței active izopirazam în anexa I la Directiva 91/414/CEE. Decizia 2010/132/UE a Comisiei a confirmat faptul că dosarul este „complet”, în sensul că se poate considera că acesta îndeplinește, în principiu, cerințele privind datele și informațiile prevăzute de anexa II și anexa III la Directiva 91/414/CEE.

               (3)

               Efectele acestei substanțe active asupra sănătății umane și animale și a mediului au fost evaluate în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitant. La 4 mai 2010, statul membru raportor desemnat a prezentat un proiect de raport de evaluare.

               (4)

               Proiectul de raport de evaluare a fost reexaminat de statele membre și de Autoritatea Europeană pentru Siguranța Alimentară (denumită în continuare „autoritatea”). La 27 februarie 2012, autoritatea a prezentat Comisiei concluzia sa cu privire la reexaminarea riscului utilizării ca pesticid a substanței active izopirazam (4). Proiectul de raport de evaluare a fost reexaminat de statele membre și de Comisie în cadrul Comitetului permanent pentru lanțul alimentar și sănătatea animală și a fost finalizat la 28 septembrie 2012 sub forma unui raport de reexaminare al Comisiei pentru izopirazam.

               (5)

               Din diversele reexaminări efectuate reiese că este de așteptat ca produsele de protecție a plantelor care conțin izopirazam să îndeplinească, în general, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizările reexaminate și detaliate în raportul de reexaminare al Comisiei. Prin urmare, este adecvat ca substanța izopirazam să fie autorizată.

               (6)

               Cu toate acestea, în conformitate cu articolul 13 alineatul (2) din Regulamentul (CE) nr. 1107/2009 coroborat cu articolul 6 și având în vedere datele științifice și tehnice actuale, este necesară includerea anumitor condiții și restricții. În special, este necesar să fie solicitate informații de confirmare suplimentare.

               (7)

               Fără a aduce atingere obligațiilor prevăzute în Regulamentul (CE) nr. 1107/2009 ca urmare a autorizării, luând în considerare situația specifică creată de tranziția de la Directiva 91/414/CEE la Regulamentul (CE) nr. 1107/2009, ar trebui, cu toate acestea, să se aplice dispozițiile de mai jos. Statelor membre ar trebui să li se acorde o perioadă de șase luni după autorizare pentru a reexamina autorizațiile produselor de protecție a plantelor ce conțin izopirazam. După caz, statele membre ar trebui să modifice, să înlocuiască sau să retragă autorizațiile. Prin derogare de la termenul respectiv, pentru transmiterea și evaluarea dosarului complet actualizat menționat în anexa III ar trebui acordată o perioadă mai lungă, astfel cum este menționat în Directiva 91/414/CEE, pentru fiecare produs de protecție a plantelor și pentru fiecare utilizare preconizată, în conformitate cu principiile uniforme.

               (8)

               Experiența dobândită în urma includerii în anexa I la Directiva 91/414/CEE a substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (5) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesar să se clarifice obligațiile statelor membre, în special aceea de a verifica dacă titularul unei autorizații demonstrează că are acces la un dosar care respectă cerințele din anexa II la directiva respectivă. Totuși, această clarificare nu impune nicio altă nouă obligație statelor membre sau titularilor de autorizații în raport cu directivele adoptate până în prezent de modificare a anexei I la directiva menționată anterior sau cu regulamentele de autorizare a substanțelor active.

               (9)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (6) ar trebui modificată în consecință.

               (10)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Autorizarea substanței active
   Substanța activă izopirazam, astfel cum este specificată în anexa I, este autorizată sub rezerva îndeplinirii condițiilor prevăzute în anexa menționată anterior.
   Articolul 2
   Reevaluarea produselor de protecție a plantelor
   (1)   În conformitate cu Regulamentul (CE) nr. 1107/2009, statele membre modifică sau retrag, după caz, autorizațiile existente pentru produsele de protecție a plantelor care conțin substanța activă izopirazam, până la 30 septembrie 2013.
   Până la această dată, statele membre verifică în special dacă sunt respectate condițiile din anexa I la prezentul regulament, cu excepția celor care au fost identificate în coloana privind dispozițiile specifice din această anexă și dacă titularul autorizației deține un dosar sau are acces la un dosar care îndeplinește cerințele din anexa II la Directiva 91/414/CEE în conformitate cu condițiile de la articolul 13 alineatele (1)-(4) din directiva menționată și articolul 62 din Regulamentul (CE) nr. 1107/2009.
   (2)   Prin derogare de la alineatul (1), în cazul fiecărui produs de protecție a plantelor autorizat care conține substanța izopirazam, fie ca substanță activă unică, fie ca una dintre mai multe substanțe active care au fost enumerate în anexa la Regulamentul de punere în aplicare (UE) nr. 540/2011 până la 31 martie 2013, cel târziu, statele membre reevaluează produsul în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009, pe baza unui dosar care îndeplinește cerințele din anexa III la Directiva 91/414/CEE și ținând seama de coloana privind dispoziții specifice din anexa I la prezentul regulament. Pe baza respectivei evaluări, statele membre stabilesc dacă produsul respectă condițiile menționate la articolul 29 alineatul (1) din Regulamentul (CE) nr. 1107/2009.
   După ce au stabilit respectarea respectivelor condiții, statele membre:

               (a)

               în cazul unui produs care conține izopirazam ca substanță activă unică, modifică sau retrag autorizația, după caz, până la 30 septembrie 2014 cel târziu; sau

               (b)

               în cazul unui produs care conține izopirazam ca una dintre mai multe substanțe active, modifică sau retrag autorizația, după caz, până la 30 septembrie 2014 sau până la data stabilită pentru a efectua această modificare sau retragere în actul sau actele respective care au adăugat substanța sau substanțele în cauză în anexa I la Directiva 91/414/CEE sau au aprobat substanța sau substanțele în cauză, reținându-se data care survine mai târziu.

         Articolul 3
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 aprilie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 noiembrie 2012.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 52, 3.3.2010, p. 51.

      (4)  EFSA Journal 2012; 10(3):2600. Document disponibil online la adresa: www.efsa.europa.eu.

      (5)  JO L 366, 15.12.1992, p. 10.

      (6)  JO L 153, 11.6.2011, p. 1.

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data autorizării

                  Expirarea autorizării

                  Dispoziții specifice

                  Izopirazam
                  Nr. CAS 881685-58-1
                  (izomer sin: 683777-13-1/izomer anti: 683777-14-2)
                  Nr. CIPAC 963

                     Amestec de 3-(difluorometil)-1-metil-N-[(1RS,4SR,9RS)-1,2,3,4-tetrahidro-9-izopropil-1,4-metanonaftalen-5-il]pirazol-4-carboxamidă
                  (izomer sin – 50:50 amestec de doi enantiomeri)

                     și

                  3-(difluorometil)-1-metil-N-[(1RS,4SR,9SR)-1,2,3,4-tetrahidro-9-izopropil-1,4-metanonaftalen-5-il]pirazol-4-carboxamidă
                  (izomer anti – 50:50 amestec de doi enantiomeri)
                  Într-un interval cuprins între 78:15 % și 100:0 % sin-:anti-.

                  ≥ 920 g/kg
                  Într-un interval cuprins între 78:15 % și 100:0 % izomeri sin-:anti-.

                  1 aprilie 2013

                  31 martie 2023

                  Pentru aplicarea principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile raportului de reexaminare pentru izopirazam, în special apendicele I și II, finalizate de Comitetul permanent pentru lanțul alimentar și sănătatea animală la 28 septembrie 2012.
                  Cu ocazia acestei evaluări generale, statele membre trebuie să acorde o atenție deosebită:

                              (a)

                              riscului pentru organismele acvatice;

                              (b)

                              riscului pentru râme dacă substanța activă este aplicată în cadrul unor practici fără cultivare/cu o cultivare minimă;

                              (c)

                              protejării apelor subterane, dacă substanța este utilizată în regiuni vulnerabile din punctul de vedere al solului și/sau al condițiilor climatice.

                        Condițiile de utilizare cuprind măsuri de diminuare a riscului, cum ar fi excluderea practicilor fără cultivare/cu o cultivare minimă, și obligația de a aplica programe de monitorizare pentru a detecta o potențială contaminare a apelor subterane în zonele vulnerabile, după caz.
                  Solicitantul prezintă informații de confirmare cu privire la relevanța metaboliților CSCD 459488 și CSCD 459489 pentru apele subterane.
                  Solicitantul înaintează Comisiei, statelor membre și autorității aceste informații până la data de 31 martie 2015.

         (1)  Detalii suplimentare privind identitatea și specificațiile substanței active se găsesc în raportul de reexaminare.

      ANEXA II
      În partea B din anexa la Regulamentul de punere în aplicare (UE) nr. 540/2011 se adaugă următoarea rubrică:

                     Numărul

                     Denumire comună, numere de identificare

                     Denumire IUPAC

                     Puritate (1)

                     Data autorizării

                     Expirarea autorizării

                     Dispoziții specifice

                     „27

                     Izopirazam
                     Nr. CAS 881685-58-1
                     (izomer sin: 683777-13-1/izomer anti: 683777-14-2)
                     Nr. CIPAC 963

                        Amestec de 3-(difluorometil)-1-metil-N-[(1RS,4SR,9RS)-1,2,3,4-tetrahidro-9-izopropil-1,4-metanonaftalen-5-il]pirazol-4-carboxamidă
                     (izomer sin – 50:50 amestec de doi enantiomeri)

                        și

                     3-(difluorometil)-1-metil-N-[(1RS,4SR,9SR)-1,2,3,4-tetrahidro-9-izopropil-1,4-metanonaftalen-5-il]pirazol-4-carboxamidă
                     (izomer anti – 50:50 amestec de doi enantiomeri)
                     Într-un interval cuprins între 78:15 % și 100: 0 % sin-:anti-.

                     ≥ 920 g/kg
                     Într-un interval cuprins între 78:15 % și 100:0 % izomeri sin: anti-.

                     1 aprilie 2013

                     31 martie 2023

                     Pentru aplicarea principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile raportului de reexaminare pentru izopirazam, în special apendicele I și II, finalizate de Comitetul permanent pentru lanțul alimentar și sănătatea animală la 28 septembrie 2012.
                     Cu ocazia acestei evaluări generale, statele membre trebuie să acorde o atenție deosebită:

                                 (a)

                                 riscului pentru organismele acvatice;

                                 (b)

                                 riscului pentru râme dacă substanța activă este aplicată în cadrul unor practici fără cultivare/cu o cultivare minimă;

                                 (c)

                                 protejării apelor subterane, dacă substanța este utilizată în regiuni vulnerabile din punctul de vedere al solului și/sau al condițiilor climatice.

                           Condițiile de utilizare cuprind măsuri de diminuare a riscului, cum ar fi excluderea practicilor fără cultivare/cu o cultivare minimă, și obligația de a aplica programe de monitorizare pentru a detecta o potențială contaminare a apelor subterane în zonele vulnerabile, după caz.
                     Solicitantul prezintă informații de confirmare cu privire la relevanța metaboliților CSCD 459488 și CSCD 459489 pentru apele subterane.
                     Solicitantul înaintează Comisiei, statelor membre și autorității aceste informații până la data de 31 martie 2015.

         (1)  Detalii suplimentare privind identitatea și specificațiile substanței active se găsesc în raportul de reexaminare.”


title: Regulamentul de punere în aplicare (UE) nr. 369/2012 al Comisiei din 27 aprilie 2012 de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanțelor active făină de sânge, carbură de calciu, carbonat de calciu, calcar, piper și nisip de cuarț  Text cu relevanță pentru SEE

text:
               28.4.2012

               RO

               Jurnalul Oficial al Uniunii Europene

               L 116/19

         REGULAMENTUL DE PUNERE ÎN APLICARE (UE) NR. 369/2012 AL COMISIEI
   din 27 aprilie 2012
   de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanțelor active făină de sânge, carbură de calciu, carbonat de calciu, calcar, piper și nisip de cuarț
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2),
   întrucât:

               (1)

               Substanțele active făină de sânge, carbură de calciu, carbonat de calciu, calcar, piper și nisip de cuarț au fost incluse în anexa I la Directiva 91/414/CEE a Consiliului (2) prin Directiva 2008/127/CE a Comisiei (3), în conformitate cu procedura stabilită la articolul 24b din Regulamentul (CE) nr. 2229/2004 al Comisiei din 3 decembrie 2004 (4) de stabilire a normelor suplimentare de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE a Consiliului. De la înlocuirea Directivei 91/414/CEE cu Regulamentul (CE) nr. 1107/2009, aceste substanțe se consideră a fi autorizate în temeiul respectivului Regulament și sunt incluse în partea A din anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (5).

               (2)

               În conformitate cu articolul 25a din Regulamentul (CE) nr. 2229/2004, Autoritatea Europeană pentru Siguranța Alimentară, denumită în continuare „autoritatea”, a prezentat Comisiei concluziile evaluării inter pares pentru făină de sânge (6) la 26 septembrie 2011, pentru carbură de calciu (7) la 17 octombrie 2011, pentru carbonat de calciu (8) și calcar (9) la 6 iulie 2011, pentru pulbere reziduală de piper supus extracției (10) la 4 iulie 2011 și pentru nisip de cuarț (11) la 6 iulie 2011. Proiectele de rapoarte de evaluare și concluziile autorității au fost examinate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la data de 9 martie 2012 sub forma rapoartelor de examinare ale Comisiei pentru făină de sânge, carbură de calciu, carbonat de calciu, calcar, pulbere reziduală de piper supus extracției și nisip de cuarț.

               (3)

               În conformitate cu articolul 12 alineatul (2) din Regulamentul (CE) nr. 1107/2009, Comisia a invitat notificatorii să formuleze observații privind concluziile autorității. În plus, în conformitate cu articolul 13 alineatul (1) din regulamentul menționat anterior, Comisia a invitat notificatorii să formuleze observații privind proiectele de rapoarte de examinare pentru făină de sânge, carbură de calciu, carbonat de calciu, calcar, pulbere reziduală de piper supus extracției și nisip de cuarț. Notificatorii și-au prezentat observațiile, acestea fiind examinate cu atenție.

               (4)

               Se confirmă faptul că substanțele active făină de sânge, carbură de calciu, carbonat de calciu, calcar, piper și nisip de cuarț se consideră a fi autorizate în temeiul Regulamentului (CE) nr. 1107/2009.

               (5)

               În conformitate cu articolul 13 alineatul (2), coroborat cu articolul 6 din Regulamentul (CE) nr. 1107/2009 și ținând cont de cunoștințele științifice și tehnice actuale, este necesară modificarea condițiilor de autorizare pentru substanțele făină de sânge, carbură de calciu, carbonat de calciu, calcar, pulbere reziduală de piper supus extracției și nisip de cuarț. În special, este necesar să se solicite informații de confirmare suplimentare în ceea ce privește făina de sânge, carbonatul de calciu și piperul. În același timp, ar trebui efectuate anumite adaptări tehnice, în special în ceea ce privește denumirea substanței active „piper” care ar trebui înlocuită cu „pulbere reziduală de piper supus extracției”.

               (6)

               Prin urmare, anexa la Regulamentul (UE) nr. 540/2011 ar trebui modificată în consecință.

               (7)

               Ar trebui acordat un termen rezonabil înainte de aplicarea acestui Regulament pentru a permite statelor membre, notificatorilor și titularilor de autorizații pentru produse de protecție a plantelor să îndeplinească cerințele rezultate din modificarea condițiilor de autorizare.

               (8)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 septembrie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 aprilie 2012.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 344, 20.12.2008, p. 89.

      (4)  JO L 379, 24.12.2004, p.13.

      (5)  JO L 153, 11.6.2011, p. 1.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance blood meal (Concluzia evaluării inter pares a riscului utilizării ca pesticid a substanței active făină de sânge). EFSA Journal 2011; 9(10):2394. [36 pp.]. doi:10.2903/j.efsa.2011.2396. Document disponibil online la adresa: www.efsa.europa.eu/efsajournal.htm.

      (7)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance calcium carbide (Concluzia evaluării inter pares a riscului utilizării ca pesticid a substanței active carbură de calciu). EFSA Journal 2011; 9(10):2419. [48 pp.]. doi:10.2903/j.efsa.2011.2419. Document disponibil online la adresa: www.efsa.europa.eu/efsajournal.htm.

      (8)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance calcium carbonate (Concluzia evaluării inter pares a riscului utilizării ca pesticid a substanței active carbonat de calciu). EFSA Journal 2011; 9(7):2298. [28 pp.] doi:10.2903/j.efsa.2011.2298. Document disponibil online la adresa: www.efsa.europa.eu/efsajournal.htm.

      (9)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance limestone (Concluzia evaluării inter pares a riscului utilizării ca pesticid a substanței active calcar). EFSA Journal 2011; 9(7):2299. [33 pp.]. doi:10.2903/j.efsa.2011.2299. Document disponibil online la adresa: www.efsa.europa.eu/efsajournal.htm.

      (10)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance pepper dust extraction residue (Concluzia evaluării inter pares a riscului utilizării ca pesticid a substanței active pulbere reziduală de piper supus extracției). EFSA Journal 2011; 9(7):2285. [37 pp.]. doi:10.2903/j.efsa.2011.2285. Document disponibil online la adresa: www.efsa.europa.eu/efsajournal.htm.

      (11)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance quartz sand (Concluzia evaluării inter pares a riscului utilizării ca pesticid a substanței active nisip de cuarț). EFSA Journal 2011; 9(7):2300. [40 pp.]. doi:10.2903/j.efsa.2011.2300. Document disponibil online la adresa: www.efsa.europa.eu/efsajournal.htm.

      ANEXĂ
      Partea A din anexa la Regulamentul de punere în aplicare (UE) nr. 540/2011 se modifică după cum urmează:

                  (1)

                  Rândul 222 privind substanța activă făină de sânge se înlocuiește cu următorul text:

                              Denumire comună, numere de identificare

                              Denumire IUPAC

                              Puritate

                              Data autorizării

                              Expirarea autorizării

                              Dispoziții specifice

                              „Făină de sânge

                              Nr. CAS: 90989-74-5
                              Nr. CIPAC: 909

                              Nu este disponibilă

                              ≥ 990 g/Kg

                              1 septembrie 2009

                              31 august 2019

                              PARTEA A
                              Se pot autoriza numai utilizările ca repelent. Făina de sânge trebuie să fie în conformitate cu Regulamentul (CE) nr. 1069/2009 (1) și Regulamentul (UE) nr. 142/2011 (2).
                              PARTEA B
                              La evaluarea cererilor de autorizare a produselor de protecție a plantelor care conțin făină de sânge pentru alte utilizări decât aplicarea directă pe plante individuale, statele membre acordă o atenție deosebită criteriilor stabilite la articolul 4 alineatul (3) din Regulamentul (CE) nr. 1107/2009 și se asigură că obțin toate datele și informațiile necesare înainte de a acorda o astfel de autorizație.
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de examinare modificat privind făina de sânge (SANCO/2604/2008), în special apendicele I și II, în forma lor finalizată la 9 martie 2012 în cadrul Comitetului permanent pentru lanțul alimentar și sănătatea animală.
                              Condițiile de utilizare includ, după caz, măsuri de limitare a riscurilor.
                              Până la 1 martie 2013, notificatorul informează statele membre, Comisia și autoritatea cu privire la specificațiile materialului tehnic.

                  (2)

                  Rândul 223 privind substanța activă carbură de calciu se înlocuiește cu următorul text:

                              Denumire comună, numere de identificare

                              Denumire IUPAC

                              Puritate

                              Data autorizării

                              Expirarea autorizării

                              Dispoziții specifice

                              „Carbură de calciu

                              Nr. CAS: 75-20-7
                              Nr. CIPAC: 910

                              Acetilură de calciu

                              ≥ 765 g/kg
                              Conținând 0,08 – 0,9 g/kg fosfură de calciu

                              1 septembrie 2009

                              31 august 2019

                              PARTEA A
                              Se pot autoriza numai utilizările ca repelent.
                              PARTEA B
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de examinare modificat privind carbura de calciu (SANCO/2605/2008), în special apendiceleI și II, în forma lor finalizată la 9 martie 2012 în cadrul Comitetului permanent pentru lanțul alimentar și sănătatea animală.
                              Condițiile de utilizare includ, după caz, măsuri de limitare a riscurilor.”

                  (3)

                  Rândul 224 privind substanța activă carbonat de calciu se înlocuiește cu următorul text:

                              Denumire comună, numere de identificare

                              Denumire IUPAC

                              Puritate

                              Data autorizării

                              Expirarea autorizării

                              Dispoziții specifice

                              „Carbonat de calciu

                              Nr. CAS: 471-34-1
                              Nr. CIPAC: 843

                              Carbonat de calciu

                              ≥ 995 g/kg

                              1 septembrie 2009

                              31 august 2019

                              PARTEA A
                              Se pot autoriza numai utilizările ca repelent.
                              PARTEA B
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de examinare modificat privind carbonatul de calciu (SANCO/2606/2008), în special apendicele I și II, în forma lor finalizată la 9 martie 2012 în cadrul Comitetului permanent pentru lanțul alimentar și sănătatea animală.
                              Condițiile de utilizare includ, după caz, măsuri de limitare a riscurilor.
                              Notificatorul prezintă informații de confirmare privind:

                                          —

                                          date suplimentare referitoare la specificațiile materialului tehnic,

                                          —

                                          metode de analiză pentru determinarea carbonatului de calciu din formularea reprezentativă și a impurităților din materialul tehnic.

                                    Aceste informații sunt transmise statelor membre, Comisiei și autorității până la 1 martie 2013.”

                  (4)

                  Rândul 237 privind substanța activă calcar se înlocuiește cu următorul text:

                              Denumire comună, numere de identificare

                              Denumire IUPAC

                              Puritate

                              Data autorizării

                              Expirarea autorizării

                              Dispoziții specifice

                              „Calcar

                              Nr. CAS: 1317-65-3
                              Nr. CIPAC: 852

                              Carbonat de calciu

                              ≥ 980 g/kg

                              1 septembrie 2009

                              31 august 2019

                              PARTEA A
                              Se pot autoriza numai utilizările ca repelent.
                              PARTEA B
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de examinare modificat privind calcarul (SANCO/2618/2008), în special apendicele I și II, în forma lorfinalizată la 9 martie 2012 în cadrul Comitetului permanent pentru lanțul alimentar și sănătatea animală.
                              Condițiile de utilizare includ, după caz, măsuri de limitare a riscurilor.”

                  (5)

                  Rândul 239 privind substanța activă piper se înlocuiește cu următorul text:

                              Denumire comună, numere de identificare

                              Denumire IUPAC

                              Puritate

                              Data autorizării

                              Expirarea autorizării

                              Dispoziții specifice

                              „Pulbere reziduală de piper supus extracției (PRPE)

                              Nr. CAS: nealocat
                              Nr. CIPAC: nealocat

                              Piper negru – Piper nigrum supus distilării cu abur și extracției cu solvent

                              Este un amestec complex de substanțe chimice, componenta piperină ca marker ar trebui să fie de cel puțin 4 %

                              1 septembrie 2009

                              31 august 2019

                              PARTEA A
                              Se pot autoriza numai utilizările ca repelent.
                              PARTEA B
                              La evaluarea cererilor de autorizare a produselor de protecție a plantelor care conțin pulbere reziduală de piper supus extracției (PRPE) pentru alte utilizări decât în grădinile gospodăriilor, statele membre acordă o atenție deosebită criteriilor stabilite la articolul 4 alineatul (3) din Regulamentul (CE) nr. 1107/2009 și se asigură că obțin toate datele și informațiile necesare înainte de a acorda o astfel de autorizație.
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de examinare modificat privind piperul (SANCO/2620/2008), în special apendicele I și II, în forma lor finalizată la 9 martie 2012 în cadrul Comitetului permanent pentru lanțul alimentar și sănătatea animală.
                              Condițiile de utilizare includ, după caz, măsuri de limitare a riscurilor.
                              Până la 1 martie 2013, notificatorul informează statele membre, Comisia și autoritatea cu privire la specificațiile materialului tehnic.”

                  (6)

                  Rândul 247 privind substanța activă nisip de cuarț se înlocuiește cu următorul text:

                              Denumire comună, numere de identificare

                              Denumire IUPAC

                              Puritate

                              Data autorizării

                              Expirarea autorizării

                              Dispoziții specifice

                              „Nisip de cuarț

                              Nr. CAS: 14808-60-7, 7637-86-9
                              Nr. CIPAC: 855

                              Cuarț, dioxid de siliciu

                              ≥ 915 g/kg
                              Maxim 0,1 % particule de dioxid de siliciu cristalin (cu un diametru mai mic de 50 μm)

                              1 septembrie 2009

                              31 august 2019

                              PARTEA A
                              Se pot autoriza numai utilizările ca repelent.
                              PARTEA B
                              La evaluarea cererilor de autorizare a produselor de protecție a plantelor care conțin nisip de cuarț pentru alte utilizări decât pe arbori în silvicultură, statele membre acordă o atențiedeosebită criteriilor stabilite laarticolul 4 alineatul (3) din Regulamentul (CE) nr. 1107/2009 și se asigură că obțin toate datele și informațiile necesare înainte de a acorda o astfel de autorizație.
                              Pentru punerea în aplicare a principiilor uniforme din anexa VI, se iau în considerare concluziile raportului de examinare privind nisipul de cuarț (SANCO/2628/2008), în special apendicele I și II, în forma lor finalizată în cadrul Comitetului permanent pentru lanțul alimentar și sănătatea animală.
                              Condițiile de utilizare includ, după caz, măsuri de limitare a riscurilor.”

         (1)  JO L 300, 14.11.2009, p. 1.

         (2)  JO L 54, 26.2.2011, p. 1.”


title: Regulamentul de punere în aplicare (UE) nr. 589/2012 al Comisiei din 4 iulie 2012 de autorizare a substanței active fluxapiroxad, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare și de modificare a anexei la Regulamentul de punere în aplicare (UE) nr. 540/2011 al Comisiei  Text cu relevanță pentru SEE

text:
               5.7.2012

               RO

               Jurnalul Oficial al Uniunii Europene

               L 175/7

         REGULAMENTUL DE PUNERE ÎN APLICARE (UE) NR. 589/2012 AL COMISIEI
   din 4 iulie 2012
   de autorizare a substanței active fluxapiroxad, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (a) din Regulamentul (CE) nr. 1107/2009, Directiva 91/414/CEE a Consiliului (2) trebuie să se aplice substanțelor active pentru care s-a adoptat o hotărâre în conformitate cu articolul 6 alineatul (3) din directiva respectivă înainte de 14 iunie 2011, în ceea ce privește procedura și condițiile de autorizare. Pentru fluxapiroxad condițiile prevăzute la articolul 80 alineatul (1) litera (a) din Regulamentul (CE) nr. 1107/2009 sunt îndeplinite prin Decizia 2010/672/UE (3).

               (2)

               În conformitate cu articolul 6 alineatul (2) din Directiva 91/414/CEE, Regatul Unit a primit, la 11 decembrie 2009, o cerere din partea BASF SE de înscriere a fluxapiroxadului ca substanță activă în anexa I la Directiva 91/414/CEE. Decizia 2010/672/UE a Comisiei a confirmat faptul că dosarul este „complet”, în sensul că se poate considera că acesta îndeplinește, în principiu, cerințele privind datele și informațiile prevăzute de anexa II și anexa III la Directiva 91/414/CEE.

               (3)

               Efectele acestei substanțe active asupra sănătății umane și animale și a mediului au fost evaluate în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitant. La 11 ianuarie 2011, statul membru raportor desemnat a prezentat un proiect de raport de evaluare.

               (4)

               Proiectul de raport de evaluare a fost supus unei revizuiri inter pares de statele membre și de Autoritatea Europeană pentru Siguranța Alimentară (denumită în continuare „autoritatea”). Autoritatea a prezentat Comisiei concluzia sa cu privire la reexaminarea inter pares a riscului utilizării ca pesticid a substanței active fluxapiroxad (4) la 16 decembrie 2011. Proiectul de raport de evaluare a fost revizuit de statele membre și de Comisie în cadrul Comitetului permanent pentru lanțul alimentar și sănătatea animală și a fost finalizat la 1 iunie 2012 sub forma unui raport de analiză al Comisiei pentru fluxapiroxad.

               (5)

               Din diversele examinări efectuate reiese că este de așteptat ca produsele de protecție a plantelor care conțin fluxapiroxad să îndeplinească, în general, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizările examinate și detaliate în raportul de reexaminare al Comisiei. Prin urmare, este indicat să se autorizeze substanța fluxapiroxad.

               (6)

               Fără a aduce atingere obligațiilor prevăzute în Regulamentul (CE) nr. 1107/2009 ca urmare a autorizării, ținând seama de situația specifică creată de tranziția de la Directiva 91/414/CEE la Regulamentul (CE) nr. 1107/2009, ar trebui, cu toate acestea, să se aplice următoarele dispoziții. Statelor membre ar trebui să li se acorde o perioadă de șase luni după autorizare pentru a examina autorizațiile de produse de protecție a plantelor ce conțin fluxapiroxad. După caz, statele membre ar trebui să modifice, să înlocuiască sau să retragă autorizațiile. Prin derogare de la termenul respectiv, pentru transmiterea și evaluarea dosarului complet actualizat menționat în anexa III ar trebui acordată o perioadă mai lungă, astfel cum este menționat în Directiva 91/414/CEE, pentru fiecare produs de protecție a plantelor și pentru fiecare utilizare preconizată, în conformitate cu principiile uniforme.

               (7)

               Experiența dobândită în urma includerii în anexa I la Directiva 91/414/CEE a substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor de protecție a plantelor (5) a arătat că pot interveni dificultăți de interpretare a obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesar să se clarifice obligațiile statelor membre, în special aceea de a verifica dacă titularul unei autorizații demonstrează că are acces la un dosar care respectă cerințele din anexa II la directiva respectivă. Totuși, această precizare nu impune nicio obligație nouă statelor membre sau titularilor autorizațiilor în raport cu directivele adoptate până în prezent, prin care se modifică anexa I la respectiva directivă sau cu regulamentele de autorizare a substanțelor active.

               (8)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (6) ar trebui modificată în consecință.

               (9)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Autorizarea substanței active
   Substanța activă fluxapiroxad, astfel cum este specificată în anexa I, este autorizată sub rezerva îndeplinirii condițiilor prevăzute în anexa menționată anterior.
   Articolul 2
   Reevaluarea produselor de protecție a plantelor
   (1)   Până la 30 iunie 2013, statele membre modifică sau retrag, atunci când este necesar, în conformitate cu Regulamentul (CE) nr. 1107/2009, autorizațiile existente pentru produsele de protecție a plantelor care conțin fluxapiroxad ca substanță activă.
   Până la acea dată, ele verifică, în special, dacă sunt respectate condițiile din anexa I la prezentul regulament, cu excepția celor identificate în coloana privind dispozițiile specifice din anexa respectivă, precum și dacă titularul autorizației deține un dosar sau are acces la un dosar care îndeplinește cerințele din anexa II la Directiva 91/414/CEE în conformitate cu condițiile prevăzute la articolul 13 alineatele (1)-(4) din directiva respectivă și la articolul 62 din Regulamentul (CE) nr. 1107/2009.
   (2)   Prin derogare de la alineatul (1), pentru fiecare produs de protecție a plantelor autorizat care conține substanța fluxapiroxad fie ca substanță activă unică, fie ca una din mai multe substanțe active care au fost enumerate în anexa la Regulamentul de punere în aplicare (UE) nr. 540/2011 până la 31 decembrie 2012, cel târziu, statele membre reevaluează produsul în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009, pe baza unui dosar care îndeplinește cerințele din anexa III la Directiva 91/414/CEE și ținând seama de coloana privind dispoziții specifice din anexa I la prezentul regulament. Pe baza respectivei evaluări, statele membre stabilesc dacă produsul respectă condițiile menționate la articolul 29 alineatul (1) din Regulamentul (CE) nr. 1107/2009.
   După stabilirea acestui fapt, statele membre:

               (a)

               în cazul unui produs care conține fluxapiroxad ca substanță activă unică, modifică sau retrag autorizația, atunci când este necesar, până cel târziu la 30 iunie 2014; sau

               (b)

               în cazul unui produs care conține fluxapiroxad ca una din mai multe substanțe active, modifică sau retrag autorizația, atunci când este necesar, până la 30 iunie 2014 sau până la data stabilită pentru o astfel de modificare sau retragere în actul sau actele care au adăugat substanța sau substanțele relevante în anexa I la Directiva 91/414/CEE sau care au autorizat substanța sau substanțele relevante, dacă această din urmă dată este ulterioară celei dintâi.

         Articolul 3
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Regulamentul se aplică de la 1 ianuarie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 iulie 2012.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 290, 6.11.2010, p. 51.

      (4)  EFSA Journal (2012) 10(1):2522. Document disponibil online la adresa: www.efsa.europa.eu.

      (5)  JO L 366, 15.12.1992, p. 10.

      (6)  JO L 153, 11.6.2011, p. 1.

      ANEXA I

                  Denumire comună Numere de identificare

                  Denumire IUPAC

                  Puritate (1)

                  Data autorizării

                  Expirarea autorizării

                  Dispoziții specifice

                  Fluxapiroxad
                  Nr. CAS: 907204-31-3
                  Nr. CIPAC 828

                  3-(difluorometil)-1-metil-N-(3′,4′,5′-trifluorobifenil-2-yl)pirazol-4-carboxamidă

                  ≥ 950 g/kg
                  Toluenul ca impuritate nu trebuie să depășească 1 g/kg din materialul tehnic

                  1 ianuarie 2013

                  31 decembrie 2022

                  Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile raportului de analiză privind substanța fluxapiroxad, în special apendicele I și II ale acestuia, în forma finalizată la 1 iunie 2012, în cadrul Comitetului permanent pentru lanțul alimentar și sănătatea animală.
                  În cadrul acestei evaluări generale, statele membre acordă o atenție deosebită protecției apelor subterane, atunci când substanța activă este utilizată în regiuni cu sol vulnerabil și/sau condiții climatice speciale.
                  Condițiile de utilizare includ măsuri de diminuare a riscului, după caz.
                  Puritatea menționată în această rubrică se bazează pe o unitate de producție pilot. Statul membru care examinează cererea informează Comisia, în conformitate cu articolul 38 din Regulamentul (CE) nr. 1107/2009, cu privire la specificația materialului tehnic produs în scop comercial.

         (1)  Informații suplimentare privind identitatea și specificațiile substanței active se găsesc în raportul de reexaminare.

      ANEXA II
      În partea B din anexa la Regulamentul de punere în aplicare (UE) nr. 540/2011, se adaugă următoarea rubrică:

                     Numărul

                     Denumire comună Numere de identificare

                     Denumire IUPAC

                     Puritate (1)

                     Data autorizării

                     Expirarea autorizării

                     Dispoziții specifice

                     „24

                     Fluxapiroxad
                     Nr. CAS: 907204-31-3
                     Nr. CIPAC 828

                     3-(difluorometil)-1-metil-N-(3′,4′,5′-trifluorobifenil-2-yl)pirazol-4-carboxamidă

                     ≥ 950 g/kg
                     Toluenul ca impuritate nu trebuie să depășească 1 g/kg din materialul tehnic

                     1 ianuarie 2013

                     31 decembrie 2022

                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile raportului de analiză privind substanța fluxapiroxad, în special apendicele I și II ale acestuia, în forma finalizată la 1 iunie 2012, în cadrul Comitetului permanent pentru lanțul alimentar și sănătatea animală.
                     În cadrul acestei evaluări generale, statele membre acordă o atenție deosebită protecției apelor subterane, atunci când substanța activă este utilizată în regiuni cu sol vulnerabil și/sau condiții climatice speciale.
                     Condițiile de utilizare includ măsuri de diminuare a riscului, după caz.
                     Puritatea menționată în această rubrică se bazează pe o unitate de producție pilot. Statul membru care examinează cererea informează Comisia, în conformitate cu articolul 38 din Regulamentul (CE) nr. 1107/2009, cu privire la specificația materialului tehnic produs în scop comercial.”

         (1)  Informații suplimentare privind identitatea și specificațiile substanței active se găsesc în raportul de reexaminare.


title: Regulamentul de punere în aplicare (UE) 2015/307 al Comisiei din 26 februarie 2015 de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active triclopir  Text cu relevanță pentru SEE

text:
               27.2.2015

               RO

               Jurnalul Oficial al Uniunii Europene

               L 56/6

         REGULAMENTUL DE PUNERE ÎN APLICARE (UE) 2015/307 AL COMISIEI
   din 26 februarie 2015
   de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active triclopir
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special al doilea caz prevăzut la articolul 21 alineatul (3) și articolul 78 alineatul (2),
   întrucât:

               (1)

               Directiva 2006/74/CE a Comisiei (2) a inclus triclopirul ca substanță activă în anexa I la Directiva 91/414/CEE a Consiliului (3), cu condiția ca statele membre în cauză să se asigure că notificatorul la cererea căruia triclopirul a fost inclus în respectiva anexă oferă informații de confirmare suplimentare cu privire la evaluarea riscului pentru păsări și mamifere în cazul unei expuneri acute și pe termen lung, precum și la riscul pentru organismele acvatice generat de expunerea la metabolitul 6-cloro-2-piridinol.

               (2)

               Substanțele active incluse în anexa I la Directiva 91/414/CEE sunt considerate ca fiind aprobate în temeiul Regulamentului (CE) nr. 1107/2009 și sunt incluse în partea A din anexa la Regulamentul de punere în aplicare (UE) nr. 540/2011 al Comisiei (4).

               (3)

               Notificatorul a prezentat statului membru raportor Irlanda informații suplimentare pentru a confirma evaluarea riscurilor pentru păsări și mamifere și pentru organismele acvatice în intervalul de timp prevăzut pentru prezentarea informațiilor.

               (4)

               Irlanda a evaluat informațiile suplimentare transmise de notificator. Irlanda și-a prezentat evaluarea celorlalte state membre, Comisiei și Autorității Europene pentru Siguranța Alimentară (denumită în continuare „autoritatea”) sub forma a două addendumuri la proiectul de raport de evaluare, la 25 ianuarie 2011 și 22 noiembrie 2013.

               (5)

               Comisia a considerat că informațiile suplimentare furnizate de notificator demonstrează că un risc inacceptabil pentru păsări și mamifere nu poate fi exclus decât prin impunerea unor restricții suplimentare.

               (6)

               Comisia a invitat notificatorul să își prezinte observațiile cu privire la raportul de examinare pentru triclopir.

               (7)

               Comisia a tras concluzia că informațiile de confirmare suplimentare solicitate nu au fost furnizate în totalitate și că riscul inacceptabil pentru păsări și mamifere nu poate fi exclus decât prin impunerea unor restricții suplimentare.

               (8)

               Se confirmă faptul că substanța activă triclopir este considerată a fi fost autorizată în temeiul Regulamentului (CE) nr. 1107/2009. Totuși, pentru a reduce la minimum expunerea păsărilor și a mamiferelor, este necesar să se modifice condițiile de utilizare a acestei substanțe active, în special prin restricționarea utilizării sale.

               (9)

               Prin urmare, anexa la Regulamentul de punere în aplicare (UE) nr. 540/2011 ar trebui modificată în consecință.

               (10)

               Ar trebui ca statelor membre să li se acorde timp pentru a modifica sau retrage autorizațiile pentru produsele de protecție a plantelor care conțin triclopir.

               (11)

               În ceea ce privește produsele de protecție a plantelor care conțin triclopir, în cazul în care statele membre acordă o perioadă de grație în conformitate cu articolul 46 din Regulamentul (CE) nr. 1107/2009, această perioadă ar trebui să expire cel târziu la 18 luni de la intrarea în vigoare a prezentului regulament.

               (12)

               Măsurile prevăzute de prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Modificarea Regulamentului de punere în aplicare (UE) nr. 540/2011
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Măsuri tranzitorii
   Atunci când este necesar, statele membre modifică sau retrag, în conformitate cu Regulamentul (CE) nr. 1107/2009, autorizațiile existente pentru produsele de protecție a plantelor care conțin triclopir ca substanță activă, până la 19 septembrie 2015.
   Articolul 3
   Perioada de grație
   Orice perioadă de grație acordată de statele membre în conformitate cu articolul 46 din Regulamentul (CE) nr. 1107/2009 este cât mai scurtă posibil și expiră cel târziu la 19 septembrie 2016.
   Articolul 4
   Intrarea in vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 februarie 2015.

            Pentru Comisie

            Președintele

         Jean-Claude JUNCKER

      (1)  JO L 309, 24.11.2009, p. 1.

      (2)  Directiva 2006/74/CE a Comisiei din 21 august 2006 de modificare a Directivei 91/414/CEE a Consiliului în vederea înscrierii substanțelor active diclorprop-P, metconazol, pirimetanil și triclopir (JO L 235, 30.8.2006, p. 17).

      (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).

      ANEXĂ
      În coloana „Dispoziții specifice” din partea A din anexa la Regulamentul de punere în aplicare (UE) nr. 540/2011, rândul 136, triclopir se înlocuiește cu următorul text:

         „PARTEA A
         Se pot autoriza numai utilizările ca erbicid. Se autorizează numai utilizările cu o aplicare totală pe an de maximum 480 g de substanță activă pe hectar.
         PARTEA B
         În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de examinare a substanței triclopir, în special de apendicele I și II, în versiunea definitivă elaborată de Comitetul permanent pentru plante, animale, produse alimentare și hrană pentru animale la 12 decembrie 2014.
         În cadrul acestei evaluări generale, statele membre:

                     —

                     trebuie să acorde o atenție deosebită protejării apelor subterane din zonele vulnerabile. Condițiile de autorizare trebuie să cuprindă măsuri de minimalizare a riscurilor și trebuie inițiate programe de monitorizare în zonele vulnerabile, după caz;

                     —

                     trebuie să acorde o atenție deosebită securității operatorilor și să se asigure că instrucțiunile de utilizare prevăd utilizarea unor echipamente adecvate de protecție individuală;

                     —

                     trebuie să acorde o atenție deosebită protejării păsărilor, mamiferelor, organismelor acvatice și plantelor nețintă. Condițiile de autorizare trebuie să includă, dacă este necesar, măsuri de reducere a riscurilor.”


title: Regulamentul de punere în aplicare (UE) nr. 570/2013 al Comisiei din 17 iunie 2013 de autorizare a substanței active geraniol, în conformitate cu Regulamentul (CE) nr. 1107/2009 al Parlamentului European Și al Consiliului privind introducerea pe piață a produselor fitosanitare, Și de modificare a anexei la Regulamentul de punere în aplicare (UE) nr. 540/2011  Text cu relevanță pentru SEE

text:
               20.6.2013

               RO

               Jurnalul Oficial al Uniunii Europene

               L 168/18

      REGULAMENTUL DE PUNERE ÎN APLICARE (UE) NR. 570/2013 AL COMISIEI

   din 17 iunie 2013
   de autorizare a substanței active geraniol, în conformitate cu Regulamentul (CE) nr. 1107/2009 al Parlamentului European Și al Consiliului privind introducerea pe piață a produselor fitosanitare, Și de modificare a anexei la Regulamentul de punere în aplicare (UE) nr. 540/2011
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (a) din Regulamentul (CE) nr. 1107/2009, Directiva 91/414/CEE (2) se aplică, în ceea ce privește procedura și condițiile de aprobare, substanțelor active pentru care s-a adoptat o decizie în conformitate cu articolul 6 alineatul (3) din directiva respectivă înainte de 14 iunie 2011. Pentru geraniol, condițiile prevăzute la articolul 80 alineatul (1) litera (a) din Regulamentul (CE) nr. 1107/2009 sunt îndeplinite prin Decizia 2011/266/UE a Comisiei (3).

               (2)

               În conformitate cu articolul 6 alineatul (2) din Directiva 91/414/CEE, Regatul Unit a primit, la 7 martie 2008, o cerere din partea Eden Research PLC de înscriere a geraniolului ca substanță activă în anexa I la Directiva 91/414/CEE. Decizia 2011/266/UE a confirmat faptul că dosarul era „complet”, în sensul că se putea considera că acesta îndeplinea, în principiu, cerințele privind datele și informațiile prevăzute în anexele II și III la Directiva 91/414/CEE.

               (3)

               Efectele acestei substanțe active asupra sănătății umane și animale și asupra mediului au fost evaluate, în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitant. La 30 iunie 2011, statul membru raportor desemnat a prezentat un proiect de raport de evaluare.

               (4)

               Proiectul de raport de evaluare a fost supus unei revizuiri de către statele membre și de către Autoritatea Europeană pentru Siguranța Alimentară (denumită în continuare „autoritatea”). La 15 octombrie 2012, autoritatea a prezentat Comisiei concluzia sa cu privire la reexaminarea riscului utilizării substanței active geraniol (4) ca pesticid. Proiectul de raport de evaluare și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și proiectul de raport de evaluare a fost finalizat la 17 mai 2013, sub forma raportului de reexaminare al Comisiei privind substanța geraniol.

               (5)

               Din diversele examinări efectuate reiese că este de așteptat ca produsele de protecție a plantelor care conțin geraniol să îndeplinească, în general, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizarea examinată și detaliată în raportul de reexaminare al Comisiei. Prin urmare, este adecvat să se autorizeze substanța geraniol.

               (6)

               Cu toate acestea, în conformitate cu articolul 13 alineatul (2) coroborat cu articolul 6 din Regulamentul (CE) nr. 1107/2009 și având în vedere datele științifice și tehnice actuale, este necesară includerea anumitor condiții și restricții. În special, este necesar să fie solicitate informații de confirmare suplimentare.

               (7)

               Ar trebui prevăzută o perioadă rezonabilă de timp înainte de aprobare pentru a permite statelor membre și părților interesate să se pregătească în scopul îndeplinirii noilor cerințe care decurg din aprobarea menționată.

               (8)

               Fără a se aduce atingere obligațiilor prevăzute în Regulamentul (CE) nr. 1107/2009 ca urmare a autorizării, luând în considerare situația specifică creată de tranziția de la Directiva 91/414/CEE la Regulamentul (CE) nr. 1107/2009, ar trebui, cu toate acestea, să se aplice următoarele dispoziții. Statelor membre ar trebui să le fie acordată o perioadă de șase luni de la aprobare pentru a reexamina autorizațiile pentru produsele de protecție a plantelor care conțin geraniol. După caz, statele membre ar trebui să modifice, să înlocuiască sau să retragă autorizațiile. Prin derogare de la termenul respectiv, ar trebui acordată o perioadă mai lungă pentru transmiterea și evaluarea dosarului complet actualizat menționat în anexa III la Directiva 91/414/CEE, pentru fiecare produs de protecție a plantelor și pentru fiecare utilizare preconizată, în conformitate cu principiile uniforme.

               (9)

               Experiența dobândită în urma includerii în anexa I la Directiva 91/414/CEE a substanțelor active evaluate în temeiul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (5) a arătat că pot interveni dificultăți de interpretare a obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesar să se clarifice obligațiile statelor membre, în special aceea de a verifica că titularul unei autorizații poate dovedi că are acces la un dosar care respectă cerințele din anexa II la directiva respectivă. Totuși, această clarificare nu impune nicio altă nouă obligație statelor membre sau titularilor de autorizații în raport cu directivele adoptate până în prezent de modificare a anexei I la directiva menționată anterior sau cu regulamentele de autorizare a substanțelor active.

               (10)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (6) ar trebui modificată în consecință.

               (11)

               Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Autorizarea substanței active
   Substanța activă geraniol, astfel cum este specificată în anexa I, este autorizată sub rezerva îndeplinirii condițiilor prevăzute în respectiva anexă.
   Articolul 2
   Reevaluarea produselor de protecție a plantelor
   1.   În conformitate cu Regulamentul 1107/2009/CEE, statele membre modifică sau retrag, după caz, autorizațiile existente pentru produsele de protecție a plantelor care conțin substanța activă geraniol, până la 31 mai 2014.
   Până la această dată, statele membre verifică în special dacă sunt respectate condițiile din anexa I la prezentul regulament, cu excepția celor care au fost identificate în coloana privind dispozițiile specifice din această anexă și dacă titularul autorizației deține un dosar sau are acces la un dosar care îndeplinește cerințele din anexa II la Directiva 91/414/CEE în conformitate cu condițiile de la articolul 13 alineatele (1)-(4) din directiva menționată și de la articolul 62 din Regulamentul (CE) nr. 1107/2009.
   2.   Prin derogare de la alineatul (1), pentru fiecare produs de protecție a plantelor autorizat care conține geraniol fie ca substanță activă unică, fie ca una dintre mai multe substanțe active care au fost enumerate în anexa la Regulamentul de punere în aplicare (UE) nr. 540/2011 până la 30 noiembrie 2013, cel târziu, statele membre reevaluează produsul în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009, pe baza unui dosar care îndeplinește cerințele din anexa III la Directiva 91/414/CEE și ținând seama de coloana privind dispozițiile specifice din anexa I la prezentul regulament. Pe baza respectivei evaluări, statele membre stabilesc dacă produsul îndeplinește condițiile menționate la articolul 29 alineatul (1) din Regulamentul (CE) nr. 1107/2009.
   După ce au stabilit îndeplinirea sau nu a condițiilor respective, statele membre:

               (a)

               în cazul unui produs care conține geraniol ca substanță activă unică, modifică sau retrag autorizația, după caz, până la 31 mai 2015, cel târziu; sau

               (b)

               în cazul unui produs care conține geraniol ca una din mai multe substanțe active, modifică sau retrag autorizația, după caz, până la 31 mai 2015 sau până la data stabilită pentru o astfel de modificare sau retragere în actul sau actele care au adăugat substanța sau substanțele relevante în anexa I la Directiva 91/414/CEE sau care au autorizat substanța sau substanțele respective, data aplicabilă fiind data cea mai recentă.

         Articolul 3
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 decembrie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 iunie 2013.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 114, 4.5.2011, p. 3.

      (4)  Jurnalul EFSA, 2012 10(11):2915. Document disponibil online la adresa: www.efsa.europa.eu

      (5)  JO L 366, 15.12.1992, p. 10.

      (6)  JO L 153, 11.6.2011, p. 1.

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data aprobării

                  Expirarea aprobării

                  Dispoziții specifice

                  Geraniol Nr. CAS 106-24-1
                  Nr. CIPAC 968

                  (E) 3,7-dimetil-2,6-octadien-1-ol

                  ≥ 980 g/kg

                  1 decembrie 2013

                  30 noiembrie 2023

                  Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține cont de concluziile raportului de examinare a geraniolului, în special apendicele I și II, în forma lor finalizată de către Comitetul permanent pentru lanțul alimentar și sănătatea animală la 17 mai 2013.
                  Cu ocazia acestei evaluări generale, statele membre acordă o atenție deosebită

                              —

                              protecției operatorilor, lucrătorilor, trecătorilor și a rezidenților, asigurând faptul că în condițiile de utilizare se include aplicarea echipamentelor de protecție individuală corespunzătoare, după caz;

                              —

                              protejării apelor subterane, atunci când substanța este utilizată în regiuni vulnerabile din punctul de vedere al solului și/sau al condițiilor climatice;

                              —

                              riscului pentru organismele acvatice;

                              —

                              riscului pentru păsări și mamifere

                        Condițiile de utilizare includ, dacă este cazul, măsuri de reducere a riscurilor.
                  Solicitantul prezintă informații de confirmare privind

                              (a)

                              date comparative pentru situațiile de expunere la geraniol la concentrațiile de fond naturale față de expunerea în urma utilizării de geraniol ca produs de protecție a plantelor. Aceste date se referă la expunerea omului, precum și la expunerea păsărilor, mamiferelor și a organismelor acvatice;

                              (b)

                              expunerea apelor subterane.

                        Solicitantul transmite aceste informații Comisiei, statelor membre și autorității până la 30 noiembrie 2015.

         (1)  Detalii suplimentare privind identitatea și specificațiile substanței active se găsesc în raportul de reexaminare.

      ANEXA II
      În partea B din anexa la Regulamentul de punere în aplicare (UE) nr. 540/2011, se adaugă următoarea rubrică:

                     Numărul

                     Denumire comună, numere de identificare

                     Denumire IUPAC

                     Puritate (1)

                     Data aprobării

                     Expirarea aprobării

                     Dispoziții specifice

                     „46

                     Geraniol Nr. CAS 106-24-1
                     Nr. CIPAC 968

                     (E) 3,7-dimetil-2,6-octadien-1-ol

                     ≥ 980 g/kg

                     1 decembrie 2013

                     30 noiembrie 2023

                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține cont de concluziile raportului de examinare a geraniolului, în special apendicele I și II, în forma lor finalizată de către Comitetul permanent pentru lanțul alimentar și sănătatea animală la 17 mai 2013.
                     Cu ocazia acestei evaluări generale, statele membre acordă o atenție deosebită

                                 —

                                 protecției operatorilor, lucrătorilor, trecătorilor și a rezidenților, asigurând faptul că în condițiile de utilizare se include aplicarea echipamentelor de protecție individuală corespunzătoare, după caz;

                                 —

                                 protejării apelor subterane, atunci când substanța este utilizată în regiuni vulnerabile din punctul de vedere al solului și/sau al condițiilor climatice;

                                 —

                                 riscului pentru organismele acvatice;

                                 —

                                 riscului pentru păsări și mamifere.

                           Condițiile de utilizare includ, dacă este cazul, măsuri de reducere a riscurilor.
                     Solicitantul prezintă informații de confirmare privind

                                 (a)

                                 date comparative pentru situațiile de expunere la geraniol la concentrațiile de fond naturale față de expunerea în urma utilizării de geraniol ca produs de protecție a plantelor. Aceste date se referă la expunerea omului, precum și la expunerea păsărilor, mamiferelor și a organismelor acvatice;

                                 (b)

                                 expunerea apelor subterane.

                           Solicitantul transmite aceste informații Comisiei, statelor membre și autorității până la 30 noiembrie 2015.

         (1)  Detalii suplimentare privind identitatea și specificațiile substanței active se găsesc în raportul de reexaminare.”


title: Regulamentul de punere în aplicare (UE) nr. 1089/2013 al Comisiei din 4 noiembrie 2013 de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active kieselgur (diatomit)  Text cu relevanță pentru SEE

text:
               5.11.2013

               RO

               Jurnalul Oficial al Uniunii Europene

               L 293/31

         REGULAMENTUL DE PUNERE ÎN APLICARE (UE) NR. 1089/2013 AL COMISIEI
   din 4 noiembrie 2013
   de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active kieselgur (diatomit)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) litera (c) și articolul 78 alineatul (2),
   întrucât:

               (1)

               Substanța activă kieselgur (diatomit) a fost inclusă în anexa I la Directiva 91/414/CEE a Consiliului (2) prin Directiva 2008/127/CE a Comisiei (3) în conformitate cu procedura prevăzută la articolul 24b din Regulamentul (CE) nr. 2229/2004 al Comisiei (4). De la înlocuirea Directivei 91/414/CEE prin Regulamentul (CE) nr. 1107/2009, această substanță este considerată a fi autorizată în temeiul regulamentului respectiv și este menționată în partea A din anexa la Regulamentul de punere în aplicare (UE) nr. 540/2011 al Comisiei (5).

               (2)

               În conformitate cu articolul 25a din Regulamentul (CE) nr. 2229/2004, Autoritatea Europeană pentru Siguranța Alimentară (denumită în continuare „autoritatea”) a prezentat Comisiei, la 22 iunie 2012, avizul său privind proiectul de raport de reexaminare pentru kieselgur (diatomit). Autoritatea a comunicat notificatorului avizul său cu privire la kieselgur (diatomit). Comisia a invitat notificatorul să prezinte observații cu privire la raportul de reexaminare pentru kieselgur (diatomit). Proiectul de raport de reexaminare și avizul autorității au fost examinate de statele membre și de Comisie în cadrul Comitetului permanent pentru lanțul alimentar și sănătatea animală și proiectul de raport de reexaminare a fost finalizat la 3 octombrie 2013, sub forma raportului de reexaminare al Comisiei pentru kieselgur (diatomit).

               (3)

               Se confirmă faptul că substanța activă kieselgur (diatomit) trebuie să fie considerată a fi autorizată în temeiul Regulamentului (CE) nr. 1107/2009.

               (4)

               În conformitate cu articolul 13 alineatul (2) din Regulamentul (CE) nr. 1107/2009 coroborat cu articolul 6 din respectivul regulament și ținând cont de cunoștințele științifice și tehnice actuale, este necesar să se modifice condițiile de autorizare. În special, este necesar să fie solicitate informații de confirmare suplimentare.

               (5)

               Prin urmare, anexa la Regulamentul de punere în aplicare (UE) nr. 540/2011 ar trebui modificată în consecință.

               (6)

               Ar trebui să se acorde statelor membre o perioadă de timp pentru a modifica sau pentru a retrage autorizațiile pentru produsele de protecție a plantelor care conțin kieselgur (diatomit).

               (7)

               Pentru produsele de protecție a plantelor care conțin kieselgur (diatomit), în cazul în care statele membre acordă o perioadă de grație în conformitate cu articolul 46 din Regulamentul (CE) nr. 1107/2009, această perioadă ar trebui să expire cel târziu la optsprezece luni de la data intrării în vigoare a regulamentului.

               (8)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Modificarea Regulamentului de punere în aplicare (UE) nr. 540/2011
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Măsuri tranzitorii
   În conformitate cu Regulamentul (CE) nr. 1107/2009, statele membre modifică sau retrag, dacă este cazul, autorizațiile existente pentru produsele de protecție a plantelor care conțin kieselgur (diatomit) ca substanță activă până la 25 mai 2014.
   Articolul 3
   Perioada de grație
   Orice perioadă de grație acordată de statele membre în conformitate cu articolul 46 din Regulamentul (CE) nr. 1107/2009 este cât mai scurtă posibil și expiră cel târziu la 25 mai 2015.
   Articolul 4
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 noiembrie 2013.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (3)  Directiva 2008/127/CE a Comisiei din 18 decembrie 2008 de modificare a Directivei 91/414/CEE a Consiliului în vederea includerii mai multor substanțe active (JO L 344, 20.12.2008, p. 89).

      (4)  Regulamentul (CE) nr. 2229/2004 al Comisiei din 3 decembrie 2004 de stabilire a normelor suplimentare de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE a Consiliului (JO L 379, 24.12.2004, p. 13).

      (5)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).

      ANEXĂ
      În partea A din anexa la Regulamentul de punere în aplicare (UE) nr. 540/2011, rândul 236 privind substanța activă kieselgur (diatomit) se înlocuiește cu următorul text:

                     Număr

                     Denumire comună, numere de identificare

                     Denumire IUPAC

                     Puritate

                     Data autorizării

                     Expirarea autorizării

                     Dispoziții specifice

                     „236

                     Kieselgur (diatomit)
                     Nr. CAS 61790-53-2
                     Nr. CIPAC 647

                     Kieselgur (fără denumire IUPAC)
                     Diatomit
                     Dioxid de siliciu amorf
                     Siliciu
                     Diatomit

                     Produsul constă în 100 % diatomit.
                     Maximum 0,1 % particule de siliciu cristalin cu un diametru mai mic de 50 μm

                     1 septembrie 2009

                     31 august 2019

                     PARTEA A
                     Se pot autoriza numai utilizări în interior ca insecticid și acaricid de către utilizatori profesioniști.
                     PARTEA B
                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de reexaminare cu privire la kieselgur (diatomit) (SANCO/2617/2008), în special apendicele I și II, astfel cum a fost finalizat în cadrul Comitetului permanent pentru lanțul alimentar și sănătatea animală la 3 octombrie 2013.
                     În cursul evaluării generale, statele membre trebuie să acorde o atenție deosebită securității utilizatorilor și lucrătorilor. Condițiile de utilizare includ utilizarea de echipamente adecvate de protecție individuală și respiratorie. În cazul în care este necesar, condițiile de utilizare interzic prezența lucrătorilor după aplicarea produsului în cauză, pentru o perioadă adecvată, având în vedere riscurile provocate de produsul respectiv.
                     Statele membre în cauză se asigură că notificatorii prezintă Comisiei, statelor membre și autorității, până la 25 noiembrie 2015, informații privind toxicitatea prin inhalare pentru confirmarea limitelor de expunere profesională pentru kieselgur (diatomit).”


title: Regulamentul de punere în aplicare (UE) 2015/1044 al Comisiei din 30 iunie 2015 de stabilire a valorilor forfetare de import pentru fixarea prețului de intrare pentru anumite fructe și legume

text:
               1.7.2015

               RO

               Jurnalul Oficial al Uniunii Europene

               L 167/67

         REGULAMENTUL DE PUNERE ÎN APLICARE (UE) 2015/1044 AL COMISIEI
   din 30 iunie 2015
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 iunie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  32,3

                  MA

                  147,7

                  MK

                  63,5

                  ZZ

                  81,2

                  0707 00 05

                  TR

                  106,1

                  ZZ

                  106,1

                  0709 93 10

                  TR

                  122,9

                  ZZ

                  122,6

                  0805 50 10

                  AR

                  115,4

                  BO

                  144,3

                  TR

                  102,0

                  UY

                  130,0

                  ZA

                  136,5

                  ZZ

                  125,6

                  0808 10 80

                  AR

                  86,7

                  BR

                  101,6

                  CL

                  126,4

                  NZ

                  149,4

                  US

                  109,6

                  ZA

                  125,2

                  ZZ

                  116,5

                  0809 10 00

                  IL

                  315,1

                  TR

                  253,8

                  ZZ

                  284,5

                  0809 29 00

                  TR

                  321,9

                  US

                  581,4

                  ZZ

                  451,7

                  0809 40 05

                  IL

                  221,0

                  ZZ

                  221,0

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 914/2011 al Comisiei din 13 septembrie 2011 de modificare a Regulamentului (UE) nr. 605/2010 de stabilire a condițiilor de sănătate animală și sănătate publică și de certificare veterinară pentru introducerea în Uniunea Europeană a laptelui crud și a produselor lactate destinate consumului uman  Text cu relevanță pentru SEE

text:
               14.9.2011

               RO

               Jurnalul Oficial al Uniunii Europene

               L 237/1

         REGULAMENTUL DE PUNERE ÎN APLICARE (UE) NR. 914/2011 AL COMISIEI
   din 13 septembrie 2011
   de modificare a Regulamentului (UE) nr. 605/2010 de stabilire a condițiilor de sănătate animală și sănătate publică și de certificare veterinară pentru introducerea în Uniunea Europeană a laptelui crud și a produselor lactate destinate consumului uman
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 9 alineatul (4) prima teză și litera (b),
   întrucât:

               (1)

               Regulamentul (UE) nr. 605/2010 din 2 iulie 2010 (2) de stabilire a condițiilor de sănătate animală și sănătate publică și de certificare veterinară pentru introducerea în Uniunea Europeană a laptelui crud și a produselor lactate destinate consumului uman prevede că loturile de lapte crud și de produse lactate destinate consumului uman și autorizate pentru import în Uniune trebuie să fie însoțite de un certificat de sănătate animală întocmit în conformitate cu modelul corespunzător prezentat în partea 2 din anexa II la regulamentul menționat anterior pentru produsul în cauză („modelele de certificate sanitare”).

               (2)

               Ar trebui să se clarifice faptul că cerința privind utilizarea modelelor de certificate sanitare prevăzute în respectivul regulament se aplică fără a aduce atingere cerințelor specifice în materie de certificare prevăzute în alte acte ale Uniunii sau în acorduri încheiate de Uniune cu țări terțe.

               (3)

               Modelele de certificate sanitare precizează codul produsului pentru produsele reglementate prin Regulamentul (UE) nr. 605/2010 pe baza Sistemului armonizat de denumire și codificare a mărfurilor („codurile SA”) al nomenclaturii tarifare a Organizației Mondiale a Vămilor (OMV).

               (4)

               Anumite produse lactate care intră sub incidența Regulamentului (UE) nr. 605/2010 nu se încadrează la codurile produselor din modelele de certificate sanitare. Pentru a permite o identificare mai exactă a acestor produse în modelele de certificate sanitare, este necesar să se modifice aceste modele și să se adauge codurile SA care lipsesc, în special în ceea ce privește codurile SA 35.01 și 35.02 (cazeină, cazeinați și albumine).

               (5)

               În plus, ar trebui specificat în modelele de certificate sanitare că cerințele referitoare la reziduuri de antibiotice, contaminanți și reziduuri de pesticide se pot baza pe constatări ale programelor de monitorizare oficiale care sunt cel puțin echivalente cu cele prevăzute în legislația Uniunii.

               (6)

               Pentru o mai mare claritate și transparență a legislației Uniunii, modelele de certificate sanitare ar trebui să fie înlocuite cu modelele de certificate sanitare stabilite în anexa la prezentul regulament.

               (7)

               Prin urmare, Regulamentul (UE) nr. 605/2010 ar trebui modificat în consecință.

               (8)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Regulamentul (UE) nr. 605/2010 se modifică după cum urmează:

               (1)

               La articolul 1 se adaugă un al doilea paragraf:
               „Prezentul regulament se aplică fără a aduce atingere cerințelor specifice în materie de certificare prevăzute în alte acte ale Uniunii sau în acorduri încheiate de Uniune cu țări terțe.”

               (2)

               Anexa II se modifică în conformitate cu anexa la prezentul regulament.

         Articolul 2
   În mod provizoriu, până la 30 noiembrie 2011, loturile de lapte crud și de produse lactate pentru care au fost eliberate certificate sanitare relevante, în conformitate cu Regulamentul (UE) nr. 605/2010, înainte de intrarea în vigoare a prezentului regulament, pot fi introduse în continuare în Uniune.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 septembrie 2011.

            Pentru Comisie

            Președintele

         José Manuel BARROSO

      (1)  JO L 18, 23.1.2003, p. 11.

      (2)  JO L 175, 10.7.2010, p. 1.

      ANEXĂ
      Părțile 2 și 3 din anexa II la Regulamentul (UE) nr. 605/2010 se înlocuiesc cu următorul text:

         „PARTEA 2

               Model Milk-RM

            Certificat sanitar pentru lapte crud provenind din țări terțe sau părți ale unor țări terțe autorizate conform coloanei A din anexa I la Regulamentul (UE) nr. 605/2010 și destinat a fi prelucrat în Uniunea Europeană înainte de a fi utilizat pentru consumul uman

               Model Milk-RMP

            Certificat sanitar pentru produse lactate derivate din lapte crud destinate consumului uman, provenind din țări terțe sau părți ale unor țări terțe autorizate conform coloanei A din anexa I la Regulamentul (UE) nr. 605/2010 și destinate importului în Uniunea Europeană

               Model Milk-HTB

            Certificat sanitar pentru produse lactate derivate din lapte de vacă, oaie, capră și bivoliță destinate consumului uman, provenind din țări terțe sau din părți ale unor țări terțe autorizate conform coloanei B din anexa I la Regulamentul (UE) nr. 605/2010 și destinate importului în Uniunea Europeană

               Model Milk-HTC

            Certificat sanitar pentru produse lactate destinate consumului uman, provenind din țări terțe sau părți ale unor țări terțe autorizate conform coloanei C din anexa I la Regulamentul (UE) nr. 605/2010 și destinate importului în Uniunea Europeană

         PARTEA 3

               Model Milk-T/S

            Certificat de sănătate animală pentru lapte crud sau produse lactate destinate consumului uman, pentru [tranzit]/[depozitare](1) (2) în Uniunea Europeană